
Ministru kabineta sēdes protokollēmums

Noteikumu projekts "Eiropas Savienības Kohēzijas politikas programmas 2021.–2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.5. pasākuma "Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē" trešās projekta iesniegumu atlases kārtas īstenošanas noteikumi"

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Atļaut Centrālajai finanšu un līgumu aģentūrai kā Eiropas Savienības fondu sadarbības iestādei veikt 4.2.1.5. pasākuma "Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē" (turpmāk – 4.2.1.5. pasākums) trešās projekta iesniegumu atlases kārtas projektu iesniegumu atlasi par visu minētajai atlases kārtai plānoto un pieejamo finansējumu.
· 4. Atļaut Centrālajai finanšu un līgumu aģentūrai kā Eiropas Savienības fondu sadarbības iestādei pēc projektu iesniegumu apstiprināšanas 4.2.1.5. pasākuma trešās projektu iesniegumu atlases kārtas ietvaros slēgt ar finansējuma saņēmējiem vienošanās par projektu īstenošanu par Eiropas Reģionālās attīstības fonda elastības finansējumu ne vairāk kā 4 517 240 euro apmērā pirms pozitīvā Eiropas Komisijas lēmuma par grozījumiem Eiropas Savienības kohēzijas politikas programmā 2021.–2027. gadam, kas skar 4.2.1.5. pasākuma trešās projekta iesniegumu atlases kārtas elastības finansējuma izmantošanu.
· 5. Ja netiek saņemts pozitīvs Eiropas Komisijas lēmums par grozījumiem Eiropas Savienības kohēzijas politikas programmā 2021.-2027.gadam, kas skar 4.2.1.5. pasākuma trešās projekta iesniegumu atlases kārtas elastības finansējuma izmantošanu, Izglītības un zinātnes ministrijai sagatavot un iesniegt izskatīšanai  Ministru kabinetā informatīvo ziņojumu ar fiskāli neitrāliem  priekšlikumiem turpmākai rīcībai.

